**JEGYZŐKÖNYVI KIVONAT**

**a Budakörnyéki Önkormányzati Társulás**

**Társulási Tanácsa**

**2019. szeptember 25. napján megtartott**

**ülésének jegyzőkönyvéből**

*A jelen lévő 9 fő társulási tag 9 igen szavazattal, 0 ellenszavazattal, 0 tartózkodással az alábbi határozatot hozta:*

**Budakörnyéki Önkormányzati Társulás Társulási Tanácsának 43/2019. (IX. 25.) BÖT határozata a Zsámbéki-medence közlekedésének javítása érdekében történő cselekvések meghatározására**

1. A Budakörnyéki Önkormányzati Társulás Társulási Tanácsa, felkéri a Pest Megyei Közútkezelő, hogy sürgős határidővel készítsen alternatív javaslatokat és intézkedési tervet a Budakeszi Fő közlekedési útvonal lámpájának új hangolására, olyan módon, hogy a forgalomszabályozás egyértelműen a más lehetséges közlekedési irányokkal nem rendelkező Perbál, Budajenő, Telki, illetve Zsámbék és Páty felől érkező személyautóknak és tömegközlekedési buszforgalomnak adjon gyorsabb átjutási lehetőséget Budapest központja felé.
2. A Budakörnyéki Önkormányzati Társulás Társulási Tanácsa felkéri az Agglomerációs Jövő Bizottságát, hogy hívjon össze egy egyeztetést – melyre hívja meg az országgyűlési képviselő urat, szakértőket és szakembereket – és vizsgálja meg a Zsámbéki medence közlekedésének javításának lehetőségeit. Jelölje ki a prioritásokat, és készítsen cselekvési tervet.

**Felelős** 1. pont: dr. Győri Ottilia elnök

2. pont: Agglomerációs Jövő Bizottság elnöke

**Határidő**: 1. – 2. pont: a döntést követő 30 nap.

**dr. Győri Ottilia**

**elnök**